Det er ikke mulig å bruke datatrafikk om bord på cruiseskip, men de fleste rederier og skip har løst problemet med å ha eget WiFi som er koblet mot satellittnettverk. Da må du kjøpe datapakker fra rederiet, noe som er ganske dyrt, så det anbefales ikke å regne med å skulle strømme filmer på lugaren på kvelden. Det er med andre ord ikke fritt frem for å bruke internett på cruiseskipet, men med en datapakke kan du fint sjekke nettaviser, surfe litt og ta en titt på hva som har skjedd på Facebook eller e-posten din.